text: Bilen blev tør...!
  28 november 2011 kl. 07.54
  En bilejer på Søndermarksvej 2 i Grindsted ville tørre sin bil med en varmeblæser mandag morgen. Uheldigvis brød bilen i brand - og der skete en del sod- og røgskade på garagen. Og bilen blev tør...!
  Politiet ved ikke, om det er en kortslutning i varmeblæseren - eller om blæseren bare har stået for tæt på noget, som kunne antændes. Det skal undersøges i dag.
  Branden blev opdaget ved seks-tiden mandag morgen. Ilden var nærmest gået ud af sig selv, men der var en del røg- og sodskader.
  